CELEX: 32004R2181
Language: mt
Date: 2004-12-16 00:00:00
Title: Regolament tal-Bank Ċentrali Ewropew Nru 2181/2004 tas- 16 ta’ Diċembru, 2004 , li jemenda r-Regolament BĊE/2001/13 dwar il-karta tal-bilanċ ikkonsolidata tas-settur ta’ l-istituzzjonijiet finanzjarji monetarji u r-Regolament BĊE/2001/18 dwar l-istatistika dwar ir-rati ta’ l-imgħax applikati mill-istituzzjonijiet finanzjarji monetarji fuq id- depożiti u s-self miżmuma mill-familji u l-korporazzjonijiet mhux finanzjarji

5.7.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               383
            
         REGOLAMENT TAL-BANK ĊENTRALI EWROPEW Nru 2181/2004
   tas-16 ta’ Diċembru, 2004,
   li jemenda r-Regolament BĊE/2001/13 dwar il-karta tal-bilanċ ikkonsolidata tas-settur ta’ l-istituzzjonijiet finanzjarji monetarji u r-Regolament BĊE/2001/18 dwar l-istatistika dwar ir-rati ta’ l-imgħax applikati mill-istituzzjonijiet finanzjarji monetarji fuq id- depożiti u s-self miżmuma mill-familji u l-korporazzjonijiet mhux finanzjarji
   (BĊE/2004/21)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra r-Regolament tal-Kunsill (KE) Nru 2533/98 tat-23 ta’ Novembru, 1998, dwar il-ġbir ta’ l-informazzjoni statistika mill-Bank Ċentrali Ewropew (1), partikolarment l-Artikli 5(1) u 6(4),
   Billi:
   
               (1)
            
            
               Ir-Regolament BĊE/2001/13 tat-22 ta’ Novembru, 2001, dwar il-karta tal-bilanċ ikkonsolidata tas-settur ta’ l-istituzzjonijiet finanzjarji monetarji (2) jitlob l-istituzzjonijiet finanzjarji monetarji (IFMi) biex jirrappurtaw, inter alia, l-informazzjoni statistika ta’ kull xahar dwar il-karti tal-bilanċ tagħhom ta’ l-aħħar tax-xahar għall-iskopijiet tal-kumpilazzjoni tal-karta tal-bilanċ ikkonsolidata tas-settur ta’ l-IFMi.
            
         
               (2)
            
            
               Ir-Regolament BĊE/2001/13 jipprovdi li r-regoli tal-kontabilita` li għandhom jiġu segwiti f’dan ir-rappurtaġġ huma dawk stabbiliti fit-traspożizzjoni nazzjonali tad-Direttiva tal-Kunsill 86/635/KEE tat-8 ta’ Diċembru, 1986, dwar il-kontijiet annwali u dawk ikkonsolidati tal-banek u istituzzjonijiet finanzjarji oħra (3), u f’kwalunkwe standards internazzjonali oħra applikabbli. Kemm il-leġiżlazzjoni nazzjonali tal-kontabilita` u l-istandards internazzjonali nbidlu miż-żmien ta’ l-adozzjoni tar-Regolament BĊE/2001/13. Id-Direttiva 86/635/KEE ġiet emendata bir-riżultat li ċerti strumenti (2) finanzjarji jistgħu jiġu vvalutati skond il-valur ġust. L-istandards internazzjonali tal-kontabilita` jistgħu wkoll jipprovdu għall-valutazzjoni ta’ ċerti strumenti finanzjarji skond il-valur ġust.
            
         
               (3)
            
            
               Għall-iskopijiet ta’ l-informazzjoni statistika li l-Bank Ċentrali Ewropew (BĊE) għandu bżonn biex iwettaq il-ħidmiet tiegħu, id-depożiti u s-self għandhom jiġu rrappurtati skond il-valur nominali tagħhom.
            
         
               (4)
            
            
               Fil-kuntest ta’ hawn fuq, huwa meħtieġ li r-Regolament BĊE/2001/13 jiġi emendat biex jinkludi b’mod espliċitu l-obbligu dwar ir-rappurtaġġ tad-depożiti u s-self skond il-valur nominali.
            
         
               (5)
            
            
               Fl-istess ħin, meta wieħed jikkunsidra l-istadju preżenti fil-proċess ta’ l-armonizzazzjoni fil-qasam ta’ l-istatistika, u li ntlaħaq bħala riżultat tar-Regolament BĊE/2001/13, huwa mixtieq li titkompla l-applikazzjoni tal-regoli tal-valutazzjoni li sa issa ġew applikati għal self kopert (provisioned loans) u self mixtri (purchased loans). Għalhekk, il-banek ċentrali nazzjonali jistgħu jħallu r-regoli tal-valutazzjoni eżistenti biex japplikaw għal dan is-self, sakemm il-BĊE jaġġorna dawn ir-regoli biex ir-rappurtaġġ jiġi armonizzat aktar.
            
         
               (6)
            
            
               Minħabba l-possibbilta` li xi IFMi jistgħu jivvalutaw it-titoli ta’ dejn maħruġa skond il-valur ġust, huwa meħtieġ li jiġi ċċarat l-iskop tar-rappurtaġġ ta’ l-aġġustamenti ta’ “rivalutazzjoni oħra” dwar ir-rivalutazzjoni tal-prezz tat-titoli.
            
         
               (7)
            
            
               Bħala konsegwenza ta’ dan ta’ hawn fuq, għandu wkoll jiġi emendat ir-Regolament BĊE/2001/18 ta’ l-20 ta’ Diċembru, 2001, dwar l-istatistika dwar ir-rati ta’ l-imgħax applikati mill-istituzzjonijiet finanzjarji monetarji fuq id-depożiti u s-self miżmuma mill-familji u l-korporazzjonijiet mhux finanzjarji (4),
            
         ADOTTA DAN IR-REGOLAMENT:
   Artikolu 1
   Ir-Regolament BĊE/2001/13 huwa emendat if ġej:
   L-Anness I huwa emendat skond l-Anness I ma’ dan ir-Regolament.
   Artikolu 2
   Ir-Regolament BĊE/2001/18 huwa emendat kif ġej:
   L-Anness II huwa emendat skond l-Anness II ma’ dan ir-Regolament.
   Artikolu 3
   Dan ir-Regolament għandu jidħol fis-seħħ fl-1 ta’ Jannar, 2005.
   
      Magħmul fi Frankfurt am Main, fis-16 ta’ Diċembru 2004.
      
         
            Għall-Kunsill Governattiv tal-BĊEIl
         
         
            President tal-BĊE
         
         Jean-Claude TRICHET
      
   
   
      (1)  ĠU L 318, 27.11.1998, p. 8.
   
      (2)  ĠU L 333, 17.12.2001, p. 1. Ir-Regolament kif l-aħħar emendat bir-Regolament BĊE/2003/10 (ĠU L 250, 2.10.2003, p. 17).
   
      (3)  ĠU L 372, 31.12.1986, p. 1. Id-Direttiva kif l-aħħar emendata bid-Direttiva 2003/51/KE (ĠU L 178, 17.7.2003, p. 16).
   
      (4)  ĠU L 10, 12.1.2002, p. 24.
   
      ANNESS I
      L-Anness I mar-Regolament BĊE/2001/13 huwa sostitwit kif ġej:
      
                  1.
               
               
                  Parti 1, Sezzjoni II hija sostitwita b’ li ġej:
                  “II.   Regoli tal-kontabilita’
                  Sakemm ipprovdut mod ieħor f’dan ir-Regolament, ir-regoli tal-kontabilita’ segwita mill-iFMi għall-iskopijiet tar-rappurtaġġ skond dan ir-Regolament huma dawk stabbiliti fit-traspożizzjoni nazzjonali tad-Direttiva tal-Kunsill 86/635/KEE tat-of 8 ta’ Dicembru, 1986, dwar il-kontijiet annwali u dawk ikkonsolidati tal-banek u istituzzjonijiet finanzjarji oħra (1), kif ukoll fi kwalunkwe standards internazzjonali oħra applikabbli. Mingħajr preġudizzju għall-prattiċi tal-kontabilita’ u l-arranġamenti ta’ netting l-aktar użati fl-iStati Membri, għall-iskopijiet ta’ statistika l-attiv u l-passiv finanzjarju kollu huwa rrappurtat skond bażi gross.
                  
                     (1)  ĠU L 372, 31.12.1986, pġ. 1.”"
						
               
            
                  2.
               
               
                  F’Parti 1, Sezzjoni III l-paragrafi li ġejjin huma miżjuda:
                  “Valutazzjoni statistika tad-depożiti u s-self
                  
                           
                              15.
                           
                           
                              Id-depożiti u s-self huma rrappurtati, għall-iskopijiet ta’ dan ir-Regolament, skond l-ammont nominali mhux imħallas fl-aħħar tax-xahar, u skond bażi gross. Ammont nominali jfisser l-ammont kapitali li d-debitur huwa obbligat kuntrattwalment li jħallas lill-kreditur.
                           
                        
                           
                              16.
                           
                           
                              Il-BĊNi jistgħu jħallu r-rappurtaġġ ta’ self kopert wara li jitnaqqsu l-koperturi u r-rappurtaġġ ta’ self mixtri skond il-prezz miftiehem fil-ħin ta’ l-akkwist tagħhom, bil-kundizzjoni li dawn il-prattiċi tar-rappurtaġġ huma applikati mill-aġenti tar-rappurtaġġ kollha residenti u huma meħtieġa biex tinżamm il-kontinwita’ fil-valutazzjoni statistika tas-self fir-rigward tad-data rrappurtata għal perjodi qabel Jannar, 2005.”
                           
                        
            
                  3.
               
               
                  F’Parti 1, Sezzjoni IV l-paragrafu 10 li ġej huwa miżjud:
                  “Valutazzjoni statistika tad-depożiti u s-self
                  
                           
                              10.
                           
                           
                              Id-depożiti u s-self huma rrappurtati skond ir-regoli stabbiliti għal stokks ta’ kull xahar fil-paragrafi 15 u 16 ta’ Sezzjoni III.”
                           
                        
            
                  4.
               
               
                  Il-paragrafu 11 ta’ Part 1, Sezzjoni V huwa sostitwit b’ li ġej:
                  
                              “11.
                           
                           
                              L-aġġustament dwar ir-rivalutazzjoni tal-prezz tat-titoli jirreferi għal ċaqliq fil-valutazzjoni tat-titoli li jirriżultaw minħabba bidla fil-prezz li skondu t-titoli huma rreġistrati jew nnegozjati. L-aġġustament jinkludi t-tibdiliet li jseħħu matul iż-zmien fil-valur ta’ l-istokks tal-karta tal-bilanċ ta’ l-aħħar tal-perjodu minħabba tibdiliet fil-valur ta' referenza li skondhom it-titoli huma rreġistrati i.e. qligħ/telf potenzjali. L-aġġustament jista’ jkollu wkoll tibdiliet fil-valutazzjoni li jirriżultaw minn tranżazzjonijiet f’titoli i.e. qligħ/telf realizzat.”
                           
                        
            
                  5.
               
               
                  Il-paragrafu 12 ta’ Part 1, Sezzjoni V huwa sostitwit b’ li ġej:
                  
                              “12.
                           
                           
                              L-ebda obbligu ta’ rappurtaġġ minimu m’hu stabbilit għall-passiv tal-karta tal-bilanċ. Madankollu, jekk il-prattiċi tal-valutazzjoni applikati mill-aġenti tar-rappurtaġġ għat-titoli ta’ dejn maħruġa jirriżultaw f’tibdiliet għall-istokk tagħhom fl-aħħar tal-perjodu, il-BĊNi għandhom il-permess li jiġbru data dwar dawn it-tibdiliet. Din id-data hija rrappurtata bħala aġġustamenti ta’ ‘rivalutazzjoni oħra’.”
                           
                        
            
                  6.
               
               
                  It-tabella msejħa “Deskrizzjoni dettaljata ta’ kategoriji ta’ strumenti tal-karta tal-bilanċ aggregata ta’ kull xahar tas-settur ta’ l-IFMi” f’ Parti 3 hija emendata kif ġej:
                  
                              a.
                           
                           
                              Ir-raba’ subinċiż ta’ punt 7 (“Attiv li jifdal”) huwa sostitwit b’li ġej:
                              
                                          “—
                                       
                                       
                                          imgħax akkumulat ricevut fuq is-self
                                          Skond il-prinċipju ġenerali tal-kontabilita’ tad-dovuti (accruals accounting), l-imgħax riċevut fuq is-self għandu jkun suġġett għal on-balance-sheet recording waqt li jakkumula (i.e. skond il-bażi tad-dovuti (accruals basis)) aktar milli meta jiġi riċevut (i.e.skond il-bażi tal-ħlas (cash basis)). L-imgħax akkumulat fuq is-self huwa kklassifikat skond bażi gross fil-kategorija ‘attiv li jifdal’. L-imgħax akkumulat huwa eskluż mis-self li għalih huwa jirreferi.”
                                       
                                    
                        
                              b.
                           
                           
                              Ir-raba’ subinċiż ta’ punt 13 (“Passiv li jifdal”) huwa sostitwit b’li ġej:
                              
                                          “—
                                       
                                       
                                          imgħax akkumulat pagabbli fuq id-depożiti
                                          Skond il-prinċipju ġenerali tal-kontabilita’ tad-dovuti (accruals accounting), l-imgħax pagabbli fuq id-depożiti għandu jkun suġġett għal on-balance-sheet recording waqt li jakkumula (i.e. skond il-bażi tad-dovuti (accruals basis)) aktar milli meta jiġi mħallas (i.e. skond il-bażi tal-ħlas (cash basis)). L-imgħax akkumulat fuq id-depożiti huwa kklassifikat skond bażi gross fil-kategorija ‘passiv li jifdal’. L-imgħax akkumulat huwa eskluż mid-depożitu li għalih huwa jirreferi.”
                                       
                                    
                        
            
   
      ANNESS II
      L-Anness II mar-Regolament BĊE/2001/18 huwa emendat kif ġej:
      Il-Paragrafu 42 ta’ Part 4, Sezzjoni XIII, huwa sostitwit b’li ġej:
      
         
                     “42.
                  
                  
                     Salv kif ipprovdut mod ieħor fil-paragrafi li ġejjin, il-klassifikazzjoni ta’ l-istrumenti għar-rati ta’ l-imgħax ta’ l-IFMi u d-definizzjonijiet tat-tipi ta' l-istrumenti għandhom isegwu l-kategoriji ta’ l-attiv u l-passiv kif stabbilit f’Anness I mar-Regolament BĊE/2001/13.”